b'\n_START_ARTICLE_\nHeksogen\n_START_PARAGRAPH_\nHeksogen ali RDX je predstavnik\xc2\xa0\xc2\xbbbrizantnih\xc2\xab\xc2\xa0eksplozivov, ki ga je leta 1890 izna\xc5\xa1el nem\xc5\xa1ki kemik Hans Henning. Sprva ga je namenil za medicinsko uporabo, a so kmalu ugotovili njegovo eksplozivno mo\xc4\x8d. Njegovo kemijsko ime je ciklotrimetilen trinitramin.\n_START_SECTION_\nUporaba\n_START_PARAGRAPH_\nHeksogen je bel kristalni prah brez vonja in okusa. V voja\xc5\xa1ke namene so ga za\xc4\x8deli uporabljati med drugo svetovno vojno kot plasti\xc4\x8dni eksploziv pa tudi v me\xc5\xa1anici s TNT kot eksplozivna polnitev za torpeda. RDX je tudi dandanes bistvena sestavina plasti\xc4\x8dnih eksplozivov.'